[{"text_idx": "#000000", "text": "WordPress 5.8 estas 100% tradukita al Esperanto"}, {"text_idx": "#000001", "text": "Fine de julio 2021, WordPress publikigis la duan c\u0302efan g\u0302isdatigon de c\u0302i tiu jaro: WordPress 5.8. Ni sukcesis intertempe 100%-igi la tradukon al Esperanto. G\u0302uu \ud83d\ude42"}, {"text_idx": "#000002", "text": "La enhavadministrada sistemo WordPress nun estas en la versio 5.5 kun kelkaj novaj funkcioj, inkluzive pli bonaj rapideco, serc\u0302ado, sekureco, redaktilo kaj alireblo."}, {"text_idx": "#000003", "text": "Kun WordPress 5.5, afis\u0302oj montrig\u0302as pli rapide danke al prokrastita bildo-s\u0302argado. C\u0302i tio signifas, ke bildoj sur pag\u0302o s\u0302argig\u0302os nur kiam uzanto rulumas kaj atingas ilin. Sur pos\u0302telefonoj tia prokrastita els\u0302utado povas malebligi al retumiloj els\u0302uti dosierojn destinitajn al fiksaj komputiloj."}, {"text_idx": "#000004", "text": "Aliflanke, WordPress 5.5 inkluzivas XML-mapon implicite, kiu helpas serc\u0302ilojn rapide malkovri afis\u0302ojn tuj post kiam ili estas aldonitaj. Kromaj\u0302oj povas jam havi similan rezulton, sed c\u0302iam interesas havi indig\u0302enan solvon."}, {"text_idx": "#000005", "text": "Aldone, WordPress 5.5 proponas au\u0306tomatajn g\u0302isdatigojn por kromprogramoj kaj etosoj. Nur iru al la dedic\u0302ita sekcio en la administrado kaj alklaku \u201cAktivigi au\u0306tomatajn g\u0302isdatigojn\u201d."}, {"text_idx": "#000006", "text": "Por la redaktilo ekzistas novaj blokaj s\u0302ablonoj, rekta bildo-modifeblo (stuci, rotacii, zomi) kaj nova bloko-dosierujo.WordPress 5.5 estas havebla nun. La g\u0302isdatigo povas esti aplikata en la WordPress-administrantejo en via retejo. Vi povas els\u0302uti g\u0302in de ."}, {"text_idx": "#000007", "text": "C\u0302u iu uzas Majstron de ekzamenoj kaj enketoj?. Mi ne tradukas la novajn liniojn, c\u0302ar mi ne volas mals\u0302pari tempon. Mi konas neniun uzanton.\n(Cetere, devus esti Majstro de Ekzamenoj kaj Enketoj, c\u0302ar temas pri nomo, ne titolo. C\u0302u mi duondorme tradukis?)"}, {"text_idx": "#000009", "text": "Same pri la pag\u0302oj de mem, inkluzive la salutilon."}, {"text_idx": "#000010", "text": "Mi devas forlasi tenadon de kelkaj kromprogramoj, se neniu anoncas uzon de ili."}, {"text_idx": "#000011", "text": "De nun, miaj prizorgado de kromprogramoj kaj pag\u0302oj c\u0302e la oficiala retejo dependos de anoncoj de uzantoj.\nMi ne ricevas statistikaj\u0302ojn pri uzo de kromprogramoj; mi devas dependi pri viaj mesag\u0302oj al mi!"}, {"text_idx": "#000012", "text": "Jen, la teamo de WordPress eldonis version 4.9.6, kun iloj por helpi observi la novan eu\u0306ropan leg\u0302on pri privateco. Tiu leg\u0302o ig\u0302os observebla en la 25a tago de la monato."}, {"text_idx": "#000013", "text": "Kutime, mi afis\u0302as pri la nombro da els\u0302utoj post c\u0302efa eldono. Sed 6 monatoj jam pasis, do mi informas, ke okazis jam 11 546 els\u0302utoj de versio 4.9 de WordPress. Do, pli ol 11 mil. La ekrankopio kun nia parto:\nBonvole uzu la forumojn por demandi kaj helpi unuj al la aliaj. Se vi spertas problemon pri uzo de la forumoj, petu helpon ."}, {"text_idx": "#000014", "text": "La iloj por administrantoj kaj uzantoj rilate GDPR aperos en nova nec\u0302efa eldono. La eldono de tiu versio, 4.9.6, estas planita por la 15a de majo."}, {"text_idx": "#000015", "text": "Pli: se vi volas privatecan politikon kun multaj detaloj au\u0306 kun detaloj sub superrigardo pri privateco, vi rajtas uzi la tekstojn c\u0302e \nEkzemple, unu tekstopecon el 5 pri kuketoj:\nSe vi ne estas ensalutinta kiam vi lasas komenton c\u0302e tiu c\u0302i retejo, vi povas rajtigi nin konservi viajn nomon, retpos\u0302tadreson kaj retejon. Se vi donas al ni tiun rajton, tri kuketoj estos kreitaj \u2013 unu por via nomo, unu por via retpos\u0302tadreso kaj unu por via retejo. Tiuj kuketoj estas unikaj al tiu c\u0302i retejo kaj dau\u0306ros 1 jaron. La kodoj estas:"}, {"text_idx": "#000016", "text": "Pro neniu aktiveco en la forumo, mi ne sentas bezonon traduki tiujn tekstojn."}, {"text_idx": "#000017", "text": "Mi kreis du afis\u0302ojn en forumo pri preparo por GDPR. Unu enhavas la komencan bazon por privateca politiko, por helpi vin starigi skeleton de pag\u0302o. Ili estas c\u0302e \nKaj pardonon: kiam mi starigis la forumaron, mi erare kreis forumon WordPress kaj enmetis kategoriojn kiel sub-forumojn. Devas esti la inverso: kreo de kategorio kun posta kreo de subaj forumoj!"}, {"text_idx": "#000019", "text": "Posedantoj de retejo ankau\u0306 povos ricevi kaj trakti petojn de uzantoj rilate montron, els\u0302uton au\u0306 sennomigon de personaj informoj."}, {"text_idx": "#000020", "text": "Nova pag\u0302o Privateco aperos en la menuo sub Iloj, por montri kaj pritrakti tiujn petojn.\nEkzistos retpos\u0302ta konfirmo por certigi, ke peto venas de g\u0302usta persono \u2013 tio evitos fiuzon de la eblo peti els\u0302uton de personaj informoj."}, {"text_idx": "#000021", "text": "La temo WooCommerce estas tre granda, tiel granda kiel la temo WordPress! Forumo estus granda helpo al uzantoj."}, {"text_idx": "#000022", "text": "La forumoj de la esperantlingva WordPress estas c\u0302e: "}, {"text_idx": "#000023", "text": "Se iu volas forumon aldone al WordPress g\u0302enerale, WooCommerce kaj BuddyPress, diru! Se iu volas esti kontrolanto en forumo, diru!\nSe iu volas esti klavmajstro, diru. Mi ne volas esti. Mi volas nur traduki."}, {"text_idx": "#000024", "text": "Per la kromprogramo Loco Translate, uzanto rajtas traduki/s\u0302ang\u0302i tradukojn de etoso, kromprogramo au\u0306 ec\u0302 WordPress mem. Tiuj s\u0302ang\u0302oj okazas en propra WordPress-ejo kaj aplikeblas nur al tiu retejo."}, {"text_idx": "#000025", "text": "Tamen, por protekti viajn proprajn tradukojn de s\u0302ang\u0302oj, vi devus meti ilin en protektita loko konata de Loco Translate.\nNu, Loco Translate konas la lokon:"}, {"text_idx": "#000026", "text": "Sekve, por konservi tradukon de etoso, en via interreta servilo kreu dosierujon:"}, {"text_idx": "#000028", "text": "La nova versio de WordPress, 4.9, aperis kaj do mi volas informi pri la els\u0302utoj de la lasta versio. Homoj els\u0302utis la esperantigitan version de WordPress 4.8 pli ol ok mil fojojn. Mi kaptis ekrankopion:"}, {"text_idx": "#000029", "text": "Els\u0302utoj de la tradukoj de 4.8"}, {"text_idx": "#000030", "text": "Entajpu vian retpos\u0302tadreson por aboni tiun c\u0302i blogon kaj ricevi retpos\u0302te avizojn pri novaj afis\u0302oj."}]